
Goran Bogdan otkriva nam sve o 
novoj sezoni 'Sutnje': Za Kijev 
se traže najsigurnije lokacije... 


Piše Ivana Prkačin, srijeda, 15.2.2023. u 6:44 

Posljednja klapa druge sezone “Šutnje“ bit će u 
Ukrajini, kaže Bogdan, kojega u Beogradu čeka 
trudna kolegica Anđelka Prpić za snimanje 
njihovih scena 


Na snimanju sve ide super. Počeli smo u 
studenom prošle godine, a sad smo već pri 
kraju. Po meni je prva sezona bila šokantnija, ali 
druga je definitivno napetija, govori nam Goran 
Bogdan (42), glavni glumac kriminalističke 
serije "Šutnja" redatelja Dalibora Matanića 
(48), čije je snimanje druge sezone ovih dana 
završeno sa setom u Zagrebu te se seli na set u 
Beogradu. 

Bogdan s kolegicom Lončarić, koja glumi inspektoricu Vesnu Horvat 
| Foto: PROMO/Neva Zganec/Dusko Marusic/Pixsell 


Serija autora Miodraga Sile i Nebojše Tarabe 
prati radnju trilogije književnika i novinara 
Drage Hedla - "Izborna šutnja“, Ispovjedna 
tajna" i "Kijevska piletina" - o dječjoj prostituciji 
i trgovini bijelim robljem, istinitim događajima iz 
Osijeka početkom 2010. godine. 


Druga sezona bavi se svime onim što 
poduzimamo kako bismo preživjeli i 
poduzimanjem onoga što moramo kako bismo 
imali kontrolu nad svojim životom, rekla nam je 
ekipa serije prije snimanja. 


Radnja je smještena u Osijeku i Kijevu, no kako 
je dva tjedna prije premijere prve sezone na 
HRT-u Rusija 24. veljače 2021. izvršila napad na 
Ukrajinu, snimanje u Kijevu je zbog sigurnosnih 
razloga bilo upitno, no ekipa serije odlučila je ne 
ignorirati rat te je scenarist Marjan Alčevski 

novih šest epizoda prilagodio trenutačnom 
stanju Ukrajinaca. 


Foto: PROMO/Neva Zganec/Dusko Marusic/Pixsell 


- U Kijevu će se snimati nekoliko dana. Dobro je 
što su autori promijenili scenarij zbog stanja u 
Ukrajini. Potrudit će se snimati na tim 
lokacijama koje imamo u prvoj sezoni, ali bit će 
teško. Traže se sigurne lokacije - ističe Bogdan, 
koji u seriji igra lokalnog novinara Stribora, 
zaposlenog u fiktivnom Osječkom listu. 


Snimanje u Kijevu potvrdio nam je i producent i 
autor Miodrag Sila. 


- Zadovoljan sam kako snimanje napreduje. Bez 
obzira na taj nesretni rat i stalne uzbune, snimat 
ćemo u Ukrajini - rekao je Sila. 

Ksenija Mikšina | Foto: PROMO/Neva Zganec/Dusko Marusic/Pixsell 


Glavna glumica, Ukrajinka Ksenija Mišina (33), 
koja u seriji utjelovljuje Olgu, posljednja tri 
mjeseca živjela je s obitelji u Osijeku i Zagrebu. 
U drugoj sezoni Olga je potpuno posvećena 
humanitarnoj pomoći za izbjeglice i civile u 
Ukrajini. 

- Ksenija je otpočetka snimanja bila tu sa sinom 
- kaže nam Bogdan, a producent Sila dodaje da 
se prije dva dana vratila u domovinu. 


Snimanje se završava 20. veljače, a posljednje 
kadrove će snimiti u Beogradu i Kijevu. Gošće 
serije su srpske glumice Branka Katić (53) i 
trudna Anđelka Prpić (38). 


- Priča nas je odvela u Beograd, tamo će 
Bogdan u petak snimati s Anđelkom - kaže 
producent Sila. 

Foto: Antonio Ahel 


Sudeći prema fotografijama koje redatelj 
Matanić objavljuje na društvenim mrežama, 
Anđelka Prpić igrat će novinarku Jelenu. 


Osim nagrađivanoga glumca Zlatka Burića 
Kiće (69), čiji su lik ubili u prvoj sezoni, u seriji se 
i dalje pojavljuju glumci Leon Lučev (53), 
Sandra Lončarić (48), Tihana Lazović (32), 

Mijo Jurišić (40), Darko Milas (64) i Duško 
Modrinić (44). 


Premijerno emitiranje druge sezone ove 


intrigantne serije predviđeno je za jesen 2023. 


na Prvom programu HTV-a. 


POGLEDAJTE VIDEO: BI LI GRAĐANI 
OPROSTILI PREVARU 


Evu mmm V 


Najčitaniji članci 


Danas kreće Eurosong! Evo kad nastupa 
Let 3, kad je finale i tko je favorit prema 
kladionicama 


ŠČretnoooo! U donjem rublju po finale: 
Zigman nam je pravio kostime u pauzama 
od Beyonce 

Vidoje Ristović preminuo je prije godinu 
dana, Nikolina: Bio je moja ljubav. Sve je 
drukčije! 

Doris Pinčić grlila Huljića nakon gostovanja 
u emisiji, u uskoj haljini pokazala trudnički 
trbuh 


Igre na sreću mogu izazvati ovisnost. 18+. (1,00 € = 7,53450 kn) 

